open-index/open-wikipedia-markdown huggingface dataset:
Ајачо

**Ајачо** (; ; ; ) — град на островот Корзика и административен центар на истоимениот департман и регион во Франција. Ајачо е најголемиот град на овој средоземен остров и до 2018 г. бил седиште на департманот Јужна Корзика пред неговото укинување.

## Познати луѓе

* Карло Буонапарте (1746–1785), политичар, татко на Наполеон
* Јозеф Феш (1763–1839), кардинал
* Феликс Бачиоки (1762-1841), генерал
* Наполеон Бонапарт, роден на 15 август 1769 и умрел на 5 мај 1821 на островот Света Елена, император на Франција
* Лисјен Бонапарт (1775–1840), принц, министер за внатрешни работи на Франција
* Елиза Бонапарт (1777–1820), голема војвотка на Тоскана
* Луј Бонапарт (1778–1846), крал на Холандија
* Каролина Бонапарт (1782–1839), кралица на Неапол и Сицилија
* Жером Бонапарт (1784–1860), крал на Вестфалија
* Ирене Бордони (1895–1953), пејачка, театарска и филмска глумица
* Франсоа Дипра (1941–1978), француски писател
* Мишел Ферачи-Пори (р. 1949), француски писател
* Жан-Мишел Кавали (р. 1959), селектор

## Збратимени градови

*  Јена (Германија) од 2003.
*  Ларнака (Кипар) 1989.
*  Палма де Мајорка (Шпанија) од 1980.
*  Дејна Поинт (САД) од 1990.
*  Мадалена (Италија) од 1991.
*  Маракеш (Мароко) од 2005.

## Галерија


Податотека:Ajaccio.jpg|Рана карта на градот
Податотека:Ajaccio Bon Sta.jpg|Споменик на Наполеон
Податотека:Ajaccio MN1JPG.jpg|Куќата на Наполеон
Податотека:Ajaccio Bon Pl JPG.jpg|Плоштад Марешал-Жофр
Податотека:Ajaccio Cité1JPG.jpg|Стариот град
Податотека:Ajaccio Grand Hôtel Continental.jpg|Гранд хотел
Податотека:Ajaccio Golfe1JPG.jpg|Поглед од заливот
Податотека:Ajaccio Sanguinaires 1.jpg|Архипелаг


## Поврзано
* Епископија Ајачо
* Корзика
* Наполеон

## Библиографија
* 
* 

## Наводи

## Надворешни врскиExternal links

* Официјална страница  
* Општинска заедница По Ајачин  
* Официјална туристичка страница
* INSEE


Категорија:Општини на Корзика
Категорија:Префектури во Франција
Категорија:Градови на Корзика
Бризбејн

мини|Панорама од Бризбејн
**Бризбејн** () е главен и најнаселен град во австралиската држава Квинсленд. Тој е трет град според број на жители во Австралија. Според податоцит еод пописот во 2006 година во градот живееле 1.676.389 жители.

Бризбејн е еден од најзначајните градови во Австралија. Се наоѓа меѓу рамнината на Бризбејнска река и Тихи Океан, на југоистокот на Квинсленд. Градот го добил името по Томас Бризбејн, управник на Нов Јужен Велс кој таа функција ја обавувал во периодот од 1820 ди 1825 година. Градот првин бил сместен на 40 км од своето сегашно место. Претставувал село во кое живеела казнена колонија.

Колонијата во 1825 година се преселила на територијата на денешен Бризбејн. Од 1842 година градот нагло се шири. Конечно во 1859 година е одлучено градот да стане престолнина Квинсленд. Градот се развивал споро по Втората светска војна кога имал важна улога во сојузничката борба, како седиште на Југозападниот тихоокеански штаб на генералот Даглас Макартур.

## Население
Според пописот од 2006 година во градот живееле 1.676.389 жители.

## Бризбејн како тема во уметноста и во популарната култура
* „Битката за Бризбејн“ (*The Battle of Brisbane*) - песна на ирската рок-група „Поугс“ (*The Pogues*) од 1984 година.

## Наводи

## Надворешни врски
*Град Бризбејн
*„Наш Бризбејн“ — официјален инфопортал


Категорија:Градови во Австралија
Категорија:Градови во Квинсленд
Категорија:Австралиски главни градови
Категорија:Населени места основани во 1824 година
Ӻ

**Ӻ** — кирилична буква која ја користи несловенскиот нившки јазик. Буквата е создадена од кириличната буква Г со додавање на хоризонтална линија и кука.

## Употреба
Во јазикот се користи за гласот .

## Кодирање

## Поврзано
*Г
*Ғ
*Кирилица

## Наводи

Категорија:Кирилични букви
Јазици во Вануату

**Јазиците во [[Вануату]]** е поим со кој се опфаќаат сите јазици кои се зборуваат во оваа океанска држава, официјални и неофицијални. Вануату има три официјални јазика: бислама, англиски и француски. Бислама е прв јазик на голем број урбани Вануаќани. Исто така, бислама е втор јазик за голем број од населението на Вануату. Јазикот е сличен со ток писин од Папуа Нова Гвинеја.

Во Вануату се зборуваат над 100 староседелски јазици. Државата се смета како држава со најголема разновидност на јазици по глава на жител во светот. Некои од јазиците се загрозени, а некои и исчезнале. Сепак, иако има мал број на луѓе кои ги зборуваат јазиците, тие не се сметаат за особено загрозени.

## Староседелски јазици
Во Вануату се зборуваат околу 112 староседелски јазици, од кои 3 исчезнале во минатите декади. Голем број од јазиците се именувани според островите каде се зборуваат истите.  Најразновидни во јазична смисла се островите Еспириту Сано и Малакула.

## Класификација
Сите јазици во Вануату се океански јазици.

*океански јазици
****[[јужноокеански јазици]]**
*****[[северновануатски јазици]]**
****источновануатски јазици
****сантоански јазици
****малекулски јазици
****централновануатски јазици
*****еписки јазици
*****крајбрежномалекулски јазици
*****западносантоански јазици
*****[[јужновануатски јазици]]**
****анеџомско-танански јазици
*****анејтимски јазици
*****танански јазици
****еромангански јазици
****[[полинезиски јазици]]**
***футунски јазици
****западнофутунски или футунско-анивански јазик 
****емаејански 
****мелејско-филански

## Наводи

* Lynch, John; Crowley, Terry (2001). *Languages of Vanuatu: A new survey and bibliography*. Research School of Pacific and Asian Studies. ISBN 0-85883-469-3

## Надворешни врски

*Ethnologue за Вануату
*Јазичната ситуација во Вануату 

*
Lazy (песна на Deep Purple)

"**Lazy**" е песна на англискиот бенд Deep Purple од нивниот шести албум издаден во 1972 година, *[[Machine Head (албум)|Machine Head]]*. Верзија на оваа песна изведена во живо може да се најде на албумот *[[Made in Japan (албум на Deep Purple)|Made in Japan]]*, издаден подоцна истата година.

Според читателите на магазинот „Guitar World“ оваа песна се наоѓа на 74-то место на најдобрите гитарски соло изведби на сите времиња.

## Наводи

Категорија:Песни на Deep Purple
Категорија:Песни од 1972 година
Гугол

**Гугол** — голем број кој може да се претстави како10100. Станува збор за број во кој првата цифра е 1, а потоа следат 100 нули:    

10.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000

Називот за овој број го дал внукот на американскиот математичар Едвард Каснер. Називот за овој број станал популарен во неговата книга „Математиката и имагинацијата“ која била објавена во 1940 година.

Технолошката компанија Google своето име го добила според овој број со тоа што спелувањето на англиски е променето.

## Литература

## Надворешни врски
* 
* 
* 

Категорија:Броеви
Категорија:Математика
Категорија:Зборови што ги нема во ТРМЈ
Категорија:Неологизми
Категорија:Цели броеви
Space Truckin'

„**Space Truckin**“ е песна на англискиот рок бенд Deep Purple. Таа е седма и последна песна од нивниот шести албум *[[Machine Head (албум)|Machine Head]]*. Во песната се пее за патување низ вселената и во неа се истакнуваат вокалните способности на фронтменот Ијан Гилан и моќното свирење на тапани на Ијан Пајс.

Во преработената верзија од нивниот албум од 1982 година, *[[Live in London (албум на Deep Purple)|Live in London]]*, песната трае 31 минута во изведба во живо. Во оваа верзија од песната може да се забележат различни импровизации од страна на членовите на бендот кои на моменти ги свират главните делови од песната „Child in Time“.

Оваа песна се појавува во филмот *[[Lords of Dogtown]]* кога протагонистите се прикрадуваат во празни базени со цел да возат скејтборд.

## Персонал
*Ијан Гилан – вокал
*Ричи Блекмур – гитара
*Роџер Глоувер – бас гитара
*Џон Лорд – клавијатура
*Ијан Пајс – тапани

## Наводи

Категорија:Песни на Deep Purple
Категорија:Песни од 1972 година
Вупертал

**Вупертал** (гер. *Wuppertal*) — град во германската сојузна покраина Северна Рајна-Вестфалија. Поседува регионална шифра (AGS) 5124000, NUTS (DEA1A) и LOCODE (DE WUP) код. Тој е стопански, индустриски, културен и универзитетски центар на својот регион. Градот лежи на брегот на реката Вупер.

Се наоѓа јужно од Руската област, во географскиот регио Рајна-Рур, околу 30км источно од Деселдорф, 40км североисточно од Келн, и 23 километри југоисточно од Есен.

Градот има 356,000 жители, по што е седумнаесетти најголем германски град, а седми по големина во Северна Рајна-Вестфалија.

## Географски и демографски податоци
мини|лево|Положбата на градот во регинот Рајна-Вестфалија
Градот се наоѓа на надморска височина од 101 до 350 метри. Површината на општината изнесува 168,4 км2. Во самиот град според проценките од 2010 година живееле 351,050 жители. Просечната густина на населението изнесува 2,085 жители на км2.

## Занимливости
мини|лево|Висечката железница во Вупертал
Во Вупертал се наоѓаат преку 4.500 објекти под заштита на државата. Поголемиот дел е од периодот на класицизмот, арт нуво и баухауса.

Родната куќа на Фридрих Енгелс денес е еден од градските музеи.

Играчкиот театар во Вупертал, под раководство на Пин Бауш е истакната културна институција, која настапувала низ целиот свет.

Од 1901 година, во градот постоела висечка железничка линија (Wuppertaler Schwebebahn). Таа е поставена 8 метри над градските улици и 12 метри над реката Вупер.

## Надворешни врски
* Официјално мрежно место на општината 
* Германски сојузен завод за статистика 
* Стална конференција на градови и општини 
* -{KommOn }- - Информациски систем на градови, општини и окрузи 
* План на населението на мапи(-{Mapquest}-)

## Наводи

Категорија:Градови во Северна Рајна-Вестфалија
Категорија:Рајнска покраина
Категорија:Универзитетски градови во Германија
Категорија:Безокружни градови во Северна Рајна-Вестфалија
Категорија:Рајнска област
Категорија:Населени места основани во 1929 година
Грозни

**Грозни** (руски: *Грозный*, чеченски: *Соьлж-ГIала*) — град во Русија и главен град на Чеченија. Градот се наоѓа во северниот дел на Кавказ. Според пописот на населението од 2010 година во градот живееле 271.596 жители, а пред војната во Чеченија, околу 399.000.

## Историја
мини|лево|Рушевини во градот по Првата светска војна
Грозни е основан во 1818 како руска тврдина на реката Солжи. Името е отсликавано негостољубиво опкружување на чеченски горештински ајдуци. Првото име на местото било „грозна тврдина“ (крепость Грозная), а како околу тврдината со време настанал град, така во 1870 година името е променето во Грозни. Во оваа тврдина своевремено служеле како војници Михаил Љермонтов и Лав Толстој.

Грозни станал главен град на новооснованата Чеченска автономна област во 1922 година.

За време на војната во Чеченија било уништено околу 80% од градот. Најжестоките борби се водени од 1994 година до 1996 година (Прва чеченска војна). Од јануари 2000 година Грозни е под контрола на органите на Руска федерација (Втора чеченска војна).

Последните години во Грозни трае голем проект за обнова. Во септември 2006 е објавено дека во центарот на градот потполно се обновени последиците од војната. Аеродромот Грозни (међ. ознака GRV) повторно е отворен во октомври.

Локалниот фудбалски клуб Терек Грозни во 2004 година освоил пехар на победник на рускиот куп и играл во купот УЕФА.

## Контроверзии околу името
мини|лево|Црква во Грозни
Чеченските сепаратисти го нарекуваат градот **Џовкар Гала**, **Џокар** или **Џохар** (чеченски: *Джовхар-ГІала*) по првиот претседател на сепаратистичката Чеченска Република Ичериј Џохар Дудајев.

Во декември 2005 година чеченскиот парламент се обратил на властите на Русија со молба да го смени името Грозни во *Ахмадкала*. Оваа барање е објаснето со желба да се заборави на темните страници на чеченската историја. Новото име требало да потсетува на атентатот на убиениот претседател Ахмад Кадиова. Актуелниот премиер на Чеченија, Рамзан Кадиров (воедно и син на загинатиот Ахмад) го одбил тој предлог.

## Демографија
Според прелиминарните податоци од пописот во градот од 2010 година, живееле 271,596 жители, односно 60,876 (28,89%) повеќе од 2002 година.

## Наводи

## Надворешни врски
* „Наш Грозни“
* Град Грозни (историја, фотографии, виртуелен музеј) 
* ''www.Gorod-Grozny.ru '' - минато, сегашност и идност… 

Категорија:Градови во Чеченија
Категорија:Градови во Русија

Категорија:Населени места основани во 1818 година
Бедфордшир

мини|Врест Парк
**Бедфордшир** (, скрат. *Beds.*) — церемонијална грофовија од историско потекло во источна Англија. Се граничи со грофовиите Кембриџшир на североисток, Нортхемтоншир на север, Бакингемшир на запад и Хартфордшир на југоисток.

Највисока точка е на Данстабл Даунс (243&nbsp;м) на венецот Чилтернски Ридови.

Во 2002 г. пчелоносната орхидеја (*Ophrys apifera*) е избрана за грофовиско цвеќе.

Грофовијата е на 14-то место по густина на населеност во Англија. Над половина од населението живее во двете поголеми градски подрачја: Бедфорд (102.000) и Лутон (236.000).

## Историја
Грофовијата по име првпат се среќава во 1011 г. како „Беданфордскир“ (*Bedanfordscir*), што значи „крајот на Бедфорд“, кој пак има значење „Бродот на Беда“ (*Beda's ford*) — место каде се преминува реката.

Традиционално Бедфордшир се делел на стотини стотини (*hundreds*): Барфорд, Биглсвејд, Клифтон, Флит, Мансхед, Редборнстоук, Стоден, Вајли, Виксамтри, заедно со самиот град Бедфорд и неговото подрачје.

Границите на грофовијата претрпеле неколку измени, особено во последните сто години.

## Географија
На јужниот крај на грофовијата преовладува срт од креда познат како Чилтернски Ридови. Останатиот дел образува широк слив на реката Грејт Уз и нејзините притоки. Највеќето карпи се глинести и песочнички, и потекнуваат од периодите јура и креда, а има и варовник. Ледничките одрони од креда ги изложиле цврстите јазли од кремен во облик на чакал. Овој чакал во минатото се експлоатирал, а денес браздите се езера.

### Клима
Бидејќи се наоѓа во источниот дел од Англија, Бедфордшир има релативно сува клима. Просечните врнежи во Бедфорд изнесуваат 597,6&nbsp;мм годишно. Највлажен месец е октомври (62,5&nbsp;мм), а најсув е февруари (36,7&nbsp;мм).

Просечната ниска температура во февруари преку ноќта изнесува , додека пак дневната висока во јули изнесува . Највисоката забележана температура за последниве две децении е . Во декември 2010 г, температурата паднала под  во делови од земјата (на пр. во Воберн).

## Знаменитости
Легенда

*Податотека:EH icon.svg Бедфордски замок
*Податотека:UKAL icon.svg  Чилтернски Ридови
*Податотека:EH icon.svg Хаутонски Дом
*Податотека:Museum icon.svg Лутонски музеј и уметничка галерија
*Податотека:Museum icon.svg Мосманова збирка
*Податотека:EH icon.svg Сомеришки замок
*Податотека:Museum icon.svg Стоквудски музеј на ракотворби
*20п Животински парк Випснејд
*Податотека:HH icon.svg Воберн Еби — дом на војводата од Бедфорд
*20п Вобернски сафари-парк

## Поврзано
* Бедфорд
* Грофовии во Англија

## Наводи

* *Bedfordshire Magazine*
* *Elstow Moot Hall leaflets* on John Bunyan and 17th century subjects
* *Guide to the Bedfordshire Record Office* 1957 with supplements.
* *History of Bedfordshire*, Bedfordshire County Council, 1969

## Надворешни врски

* Портал на Северен Бедфордшир  
*
* Слики на знаменитости во Бедфордшир  — Архив на „Англиско наследство“


Категорија:Грофовии во Англија
ГРК Кавадарци

**РК Кавадарци** — поранешен ракометен клуб од Кавадарци, Македонија.

## Историја
Клубот бил создаден на 20 ноември 1993  Поранешни имиња кои ги користел клубот биле ВВ Тиквеш Кавадарци и ВВ Тиквеш 06  Во текот на неговото постоење, клубот играл во Супер лигата. Клубот бил учесник во Челенџ Купот во сезоните 2005/06 и 2010/11. Во текот на сезоната 2010/11, главниот спонзор ВВ Тиквеш го откажал финансирањето на клубот. Потоа, во почетокот на 2011 година, Општина Кавадарци го презела клубот и го сменила името во ГРК Кавадарци.

## Наводи

## Надворешни врски
*РК Кавадарци (ВВ Тиквеш 06) на службеното мрежно место на Европската Ракометна Федерација
*Службено мрежно место на Ракометната Федерација на Македонија 

Кавадарци
Шејди Рекордс

**Шејди Рекордс** () е американска издавачка куќа основана во 1999 година од страна на раперот Еминем (познат и под псевдонимот *Слим Шејди*) со помош на неговиот менаџер Пол Розенберг по успехот со албумот *The Slim Shady LP*. Оваа куќа досега издала 21 студиски албум, од кои 14 биле одликувани со платинест сертификат од страна на Здружението на музичките сниматели на Америка. Освен Еминем, од попознатите имиња кои членуваат во Шејди Рекордс се 50 Cent, Yelawolf и D12.

## Наводи

## Надворешни врски
*Официјална страница

Категорија:Американски издавачки куќи
Категорија:Издавачки куќи за хип-хоп музика
Категорија:Еминем
Борче Неделковски

**Борче Неделковски** (1916 - 1985) од Скопје е најдобриот фудбалски судија на сите времиња од Македонија. Тој е првиот судија со знак на ФИФА во Македонија, а еден од првите тројца со ФИФА знак во СФРЈугославија заедно со Васа Стефановиќ и Лео Лемешиќ.
Пред Втората светска војна завршил Трговача академија во Скопје. Од 1941-ва до 1943-та е во заробеништво во Германија во работнички логори. 
Фудбалки судија станува веднаш по завршувањето на војната, а од 1949-та е меѓународен судија. Има одсудено над 60 меѓународни натпревари, вклучително и полуфиналето на Купот на Саемските градови (сегашна УЕФА лига) на Сан Сиро помеѓу Милан и Келн. Тогаш таму настапуваат големите звезди Суареш, Шнелингер...
Во рамките на Купот на Маршал Тито, има одсудено најмногу финални натпревари од сите судии во СФРЈ, дури пет (5). Вклучително и најдраматичното финале на Купот на Маршалот на сите времиња Раднички (Белград) - Партизан (Белград) 3:5 (3:0), кога во второто полувреме Стјепан Бобек постигнува три гола. 
По големата афера со местење на фудбалските натпревари во Италија, кога се суспендирани сите италијански фудбалски судии, 3 судијски тројки од СФРЈ одат на “испомош“ и судат во италијанското Калчо. Борче Неделковски на тој начин, низ 2-годишниот ангажман во Калчото, е единствен македонски судија што било когаш судел во лигата на Италија.
По “пензионирањето“ како фудбалски судија станува Генерален секретар на ФК Вардар од Скопје. Во негово време изградено е помошното игралиште на Вардар, а се поставени и рефлекторите на тогашниот Градски стадион.
 
Со сопругата Виолета има две деца Ратко и Миленко. 

## Фотографии

Категорија:Македонски фудбалски судии
Јокохама

**Јокохама** () — град во Јапонија и перфектурата Канагва во Токискиот Залив. Според пописот на населението од 2005 година во градот живееле 3,579,133 жители. Тој е втор град по големина во Јапонија (по Токио) според бројот на населението. Најголемо пристаниште и голем индустриски центар на Јапонија. Јокохама скоро е споен со Токио.

## Географија
мини|лево|Положбата на Јокохама во перфектурата Канагва
Се наоѓа во регијата Канто и перфектурата Канагва. Се наоѓа на западната страна на Токискиот Залив, 30 километри од Токио, со кој е повржан со бројни пруги и автопати. Многу жители на Јокохама работат во Токио и се забавуваат таму, а само спијат во Јокохама. Токио, Јокохама и Кавасаки сочинуваат еден мегаполис.

Во близина на градот реката Цуруми се влева во моерто.

Во Јокохама се наоѓа и Ландмарк кулата, што претставува највисока зграда во Јапонија, висока 296 метри.

### Клима
Климата е доста пријатна со оглед на близина на морето. Средната годишна температура се движи меѓу 16 и 17&nbsp;°C. Средната температура во јануари е 5,6&nbsp;°C, а во август 26,4&nbsp;°C. Годишното количество на врнежи изнесува 1,630мм. Најмногу врнежи има во јуни и септември.

## Историја

Јокохама бил мал рибарски град, сè до средината на 19 век. Кога Јапонија под американско влијание повторно почналa да се отвора кон светот, Јокохама е изберена како една од неколкуте пристаништа, преку кои ќе оди трговијата со светот. Пристаништето е отворено во 1859 година и брзо станала најзначајно прстаниште за трговија со светот.

Пругата, која ги поврзува Токио и Јокохама изградена е во 1872 година, што овозможува увоз на суровини за едно пошироко подрачје. Растот на јапанската индустрија доведува до просперитет на градот. Јокохама бил најинтернационален град во Јапонија.

Големиот Канто земјотрес од 1923 година разурнал поголем дел од градот. Со американските бомбардирања добар дел од градот е запален и уништен. Во текот на американската окупација, Јокохама била најголемата транспортна база за снабдување на трупите, а посебно во текот на Корејската војна. По окупацијата поголемиот дел од американската поморска активност е преселена во Јокосука.

## Население
Според проценките од пописот во 2005 година, во градот живееле 3,579,133 жители.

## Индустрија
Во Јокохама индустријата е доста развиена. Посебно се истакнуваат индустриите за челик, машинската, електроиндустријата и елекротехничката, индустрија за превозни средства, биотехнолошка, полупроводничка, хемиска, текстилна и прехранбена. Во градот исто така е развиена бродоградбата, а постои и рафинерија. Претпријатието „Нисан“ има седиште во Јокохама.

## Спорт
мини|лево|Стадионот Нисан
Во градот се наоѓа фудбалскиот стадиот Јокохама Мариноса, најголем стадион во Јапонија, изграден во октомври 1997 година. На овој стадиот е одигран финалниот натпревар на Светско првенство во фудбал 2002 година. Во Финалето на 30 јуни се сретнале репрезентациите на Германија и Бразил (0:2). Претпријатието „Нисан“ е главен покровител, па така стадионот е преименуван во Стадион Нисан на 1 март 2005 година.

## Наводи


Категорија:Градови во Јапонија
Кавасаки

**Кавасаки** (јап. 川崎市) — град во Јапонија во перфектурата Канагва. Според пописот на населението од 2005 година во градпт живееле 1,327,009 жители. Градот се наоѓа меѓу Токио и Јокохама и така го формира Големиот Токиo, најнаселените подрачја на земјата. Кавасаки е најгусто населен град во Јапонија со 9,465 жители на километар квадратен.

## Население
Според податоцит еод пописот во 2005 година, во градот живееле 1,327,009 жители.

## Наводи

Категорија:Градови во Јапонија
Коломбо

**Коломбо** (, ) е најголем град, стопанска и културна престолнина на Шри Ланка. Се наоѓа на западната страна на островот. неговото предградите, Шри Џајаварденапура Коте, е седиште на владата и парламентот на Шри Ланка. Од 2001 година, во Коломбо има 2.234.289 жители.

Бил познат град на римските, арапските и кинеските трговци уште од античко време. Во 7 век овде се доселиле арапски трговци за да управуваат со трговијата од островот со останатиот дел од светот. Португалците се појавиле во 16 век и изградиле тврдина која ја штитила трговијата со зачини. Во 17 век овде доминираат холандски трговски интереси, а конечно во 1802 година  Британија го прогласуваат Коломбо за главен град на својата колонија Цејлон.

## Поврзано
* Список на градови во Шри Ланка

## Наводи

Коломбо
Категорија:Градови во Шри Ланка
Геогебра

**Геогебра** е бесплатна интерактивна програма за математика вклучувајќи геометрија, алгебра, анализа и примената математика, наменета за наставници и ученици.
*Геогебрата е софтвер напишан во Java, со што е достапен за повеќе платформи.
*Геогебра е динамичен софтвер за математика и математичко образование. Во гранката на геометрија, конструкциите можат да се направат на многу едноставен начин користејќи точки, вектори, отсечки, прави, сегменти, многуаголници, неравенки, конусни пресеци, имплицитни полиноми и функции. Секој од нив може да се менува динамички. Елементите можат да се внесат или променат директно на екранот или преку лентата за внесување. Постојат и огромен број на можности и команди за работење со алгебра и линеарна алгебра, статистика преку табеларен приказ како и компјутерски систем за алгебра (CAS - computer algebra system).  
*Геогебра има способност да користи променливи за броеви, вектори и точки, да наоѓа изводи, интеграли на функции и цел комплет на команди како корен и екстреми.

## Превод на македонски
Геогебра е целосна достапна на македонски јазик.

## Институт за Геогебра на Р Македонија
Институтот за Геогебра на Р Македонија - ИГМКД е заснован во ноември 2009 г. од Меѓународниот институт за Геогебра.
:Проф. д-р Линда Стојановска, раководител
:д-р Зоран Трифунов, заменик раководител

## Литература

## Поврзани теми

## Надворешни врски
* http://geogebra.org 
* http://geogebramkd.wikispaces.com  
* http://geogebramkd.wikispaces.com/Геогебра+-+туторијали  
* http://wiki.geogebra.org/mk/ 

Категорија:Бесплатен образовен софтвер
Категорија:Интерактивен софтвер
Категорија:Математички софтвер
Тони Наумовски

*Оваа статија е за глумецот. За фудбалерот, видете [[Тони Наумоски]].*
 
**Тони Наумовски** (англиски: *Tony Naumovski*, 23 мај 1977, Сиднеј, Австралија) ― австралиски глумец со македонска народност. Тој работи во Њујорк, Соединетите Држави.

## Животопис

Наумовски е роден во Сиднеј. Својата глумечка кариера ја започнал на 16 години, кога се зачленил во една месна македонска глумечка група наречена „Талија“. Својата прва професионална улога ја одиграл во 1996 година, во претставата „*[[Ромео и Јулија]]*“ во Народниот театар во Битола.

Во 1996 година се запишал на Националната академија за театарски и филми уметности (НАТФИЗ), во Софија, во класата на Стефан Данаилов, а студиите ги завршил во 2000 година. Постдипломските студии ги завршил во 2003 година во Сиднеј. Исто така, Наумовски добил стипендија од институтот за театар и филм на Ли Стразберг.

Наумовски покрај мајчиниот македонски, зборува и англиски, српскохрватски, бугарски и руски.

## Улоги
Наумовски глумел во „*Ова не е американски филм*“ на Сашо Павловски, каде ја играл улогата на Боксерот. Исто така, играл и во филмот „*Медена ноќ*“ на Иво Трајков и во филмот „''Панкот не е мртов''“ на Сашо Павловски. Во однос на театарската игра, Наумовски остварил улоги повеќе од 40 улоги, како на пример: „*Еден лет над театарот во Косово*“, „*Вдовицата Шејлок - Еврејката од Венеција*“, „''Цар Едип''“ итн. За улогата на Диц, СС-офицер, во претставата „*Sawbones and the Diamond Eater*“, тој бил номиниран за Наградата на Њујоршката фондација за иновативен театар, во категоријата „најдобра улога во драма“.

## Поврзано
* Австралиски Македонци

## Наводи

## Надворешни врски
* Службено мрежно место
* 

Категорија:Родени во 1977 година
Категорија:Живи луѓе
Категорија:Австралиски глумци
Категорија:Македонски глумци
Категорија:Македонци од Австралија
Категорија:Австралиски филмски глумци
Категорија:Македонски филмски глумци
Минстер

**Минстер** () — град во сојузната држава Северна Рајна-Вестфалија, Германија.

## Историја
Градот Минстер е основан од страна на мисионерот Лудгер, кога Карло Велики го пратил да ги крсти Фризите и Саксонците. Во 793 г. Минстерската епископија во 799 г. ја прогласил папата Лав III, а Лудгер во 805 г. бил првиот епископ. Минстер бил еден од водечките градови на Ханзеатскиот сојуз.

За време на Реформацијата, во Минстер анабаптистите ја презеле власта во побуна наречена Минстерско востание (1534-1535). Анабаптистите по преземањето на власта ги запалиле сите книги, освен Библијата, но нивната власт траела само една година.

Во Минстер и во Оснабрик во 1648 г. бил потпишан Вестфалскиот мир, со кој е ставено крај на Триесетгодишната војна. Со Минстер и државата со векови владееле спископи сè до 1803 г. Тоа била најголемата црковна територија во Светото Римско Царство. Од 1815 до 1946 г. Мистер бил престолнина на пруската покраина Вестфалија.

Во сојузничкото бомбардирање во 1944 и 1945 г. било уништено околу 63% од градот. Стариот град е уништен во Втората светска војна (91% од градот), но бил обновен во 1950-тите години.

## Географски и демографски податоци
мини|лево|Положбата на Минстер во округот
Градот се наоѓа на надморска височина од 60 метри. Површината на општината изнесува 302,9 км2. Во самиот град, според проценките од пописот од 2010 г. живееле 275.543 жители. Просечната густина на населението изнесува 910 жит/км2. Има регионална шифра(AGS) 5515000, NUTS (DEA33) и LOCODE (DE MSR) код.

## Знаменитости
Во Минстер денес постојат 8 универзитети и високи училишта, како и провинциски судови. Градот е познат и по големата употреба на велосипеди.

## Наводи

## Надворешни врски
* Портал на Минстер 
* Сојузен завод за статистика 
* Стална конференција на градови и општини 
* -{KommOn }- - Информациски систем на градови, општини и окрузи 
* План на населението по мапи (-{Mapquest}-)
* Градски панорами


Категорија:Градови во Северна Рајна-Вестфалија
Категорија:Ханза
Категорија:Универзитетски градови во Германија
Категорија:Безокружни градови во Северна Рајна-Вестфалија
Категорија:Вестфалија (покраина)
Категорија:Населени места основани во 8 век
Бубачки (филм)

**Бубачки** — македонски кусометражен игран филм од 2004 година по сценарио и во режија на Игор Иванов-Изи, во производство на Сектор филм Скопје. „Бубачки“ е номиниран за „Златна мечка“ на Берлинскиот филмски вестивал во 2004 година и е добитник на престижниот „Златен леопард“ на фестивалот во Локарно. *Бубачки* успевал да се пласира помеѓу девет кусометражни филма во трката за „Оскар“, но не се здобил со номинација. Улогите ги толкуваат: Ѓорѓи Крстевски, Оливер Митковски, Лабина Митевска, Владимир Јачев и Петар Мирчевски. Кинематографер е Томи Салковски, продуцент Владимир Анасатасов, монтажер Игор Андреевски, а музиката е на Зоран Спасовски.

## Содржина
Петар е аутистично момче што живее во сопствен свет, заштитен од очајната стварност и од дезинтеграцијата на неговото семејство. И покрај тоа, реалноста продира во неговиот свет и го уништува. Петар се одмаздува. По известувањето за татковата смрт Петар се сеќава на своето трагично детство: Таткото на Петар работи на споредна железничка станица. Тој е алкохоличар, исфрустриран од некој неуспех во шаховски турнир. Ја малтретира мајката. Поради тоа Петар живее затворен во сопствениот свет во кој доминира неговата обземеност од бубачките. Мајката си заминува, девојчето со кое Петар се дружи е уплашено од алкохолизираниот татко. Додека таткото е пијан, Петар пренасочува еден воз во погрешен колосек. Тоа е неговата одмазда.

## Улоги

* Ѓорѓи Крстевски
* Оливер Митковски
* Лабина Митевска
* Владимир Јачев
* Петар Мирчевски

## Наводи

## Надворешни врски

Категорија:Филмови на Игор Иванов
Категорија:Филмови од 2004 година
Категорија:Македонски филмови
Нумеја

мини|лево|Поглед на градот
**Нумеја** () — главен град на француската прекуморска територија Нова Каледонија во Тихи Океан во рамките на Малезија. Градот е основан во 1851 година од страна на британски колонисти. Французите се доселиле три години подоцна, а градот во почетокот бил казнена колонија, а потоа центар за експлоатација и трговија со никел и злато. Според пописот од 2009 година во Нумеја живеат околу 98.000 жители. Околу 50% во градот се Европејци (Французи), а има и Канаѓани (околу 23%), додека Полинезијците учествуваат со 25%.  Во градот има и меѓународен аеродром, градска библиотека и др.

## Поврзано
* Малезија
* Нова Каледонија
* Франција

## Надворешни врски

* Официјална презентација на градот 
* Туристичка презентација


Категорија:Главни градови во Океанија
Категорија:Општини во Нова Каледонија
Оберхаузен

**Оберхаузен** (гер. Oberhausen) — град во сојузната германска држава Северна Рајна-Вестфалија. Има регионална шифра (AGS) 5119000, NUTS (DEA17) и LOCODE (DE OBE) код. Има 214,024 жители (според пописот од 2010 година). Низ градот тече реката Емшер.

Оберхаузен настанал во средината на 19 век како град на рудници и челичани. Последна челичана е затворена во 1997 година. Од тогаш, градот се обидува да се наметне како трговски и туристички центар.

## Географски и демографски податоци
Градот се наоѓа на надморска височина од 42 метри. Површината на општината изнесува 77,1км2. Во самиот град според проценките од пописот од 2010 година, живееле 214,024 жители. Просечната густина на населеност изнесува 2,776 жители на км2.

## Историја
мини|лево|Положбата на градот во округот
Оберхаузен во 1847 година бил наречен така по железничката станица која го добила името по замокот Оберхаузен. Новото населено место е формирано во 1862 година во рекот на приливот на населени од локалните рудници на јаглен и челик. Наградени за градски права во 1874 година, Оберхаузен апсорбира неколку соседни населени места како Алстаден, делови од Стирум и Думпетен во 1910 година. По што во 1901 година станал град. Оберхаузен ги приклучил и градовите Стеркада и Осрефелд во своја надлежност во 1929 година. Постројките на синтетскиот јаглен се бомбардирани во нафтната кампања во Втората светска војна, а американските сили стигнале до постројките на 4 април 1945 година.

Оберхаузен претежно бил фокусиран на рударско производство и челик до 1960 година. Последниот рудник за јаглен е затворен во 1992 година, а големата топилница за железо и челик Тисен е затворена во 1997 година со што се затворени околу 50,000 работни места. Алтенберг цинкарата е затворена во 1981 година, за да ја преземе музејот на индустријата на Рајна во 1984 година, а отворен во 1997 година. Во 1954 година градот станал домаќин на Меѓународниот фестивал на краток филм Оберхаусен, а во 1982 година Дојчер Филмпрес доделила награда на групата која го напишала манифестот.

## Надворешни врски
* Официјално мрежно место на општината 
* Њем. Сојузен завод за статистика 
* Стална конференција на градови, општини и окрузи 
* -{KommOn }- - Информациски систем на градови општини и окрузи 
* План на населението по мапи (-{Mapquest}-)

## Наводи


Категорија:Градови во Северна Рајна-Вестфалија
Категорија:Безокружни градови во Северна Рајна-Вестфалија
Категорија:Населени места основани во 1862 година
Поатје

**Поатје** () — град во Франција, главен град на департманот Вјена во регионот Аквитанија-Лимузен-Поату-Шаранта. Според податоците од 2006 г. местото имало 88.776 жители. Познат е како универзитетски град со над 27.000 студенти. Градот се наоѓа на реката Клен.

## Историја
За време на стариот Рим, Поатје бил значаен град со голем амфитеатар и бањи.

Во Бица, кај Поатје од 10 октомври 732 г., франкискиот водач Карло Мартел го запрел продорот на Маврите кон Средна Европа.

Францускиот крал Јован II Добриот, бил поразен и заробен од Англичаните во Битката кај Поатје во 1356 г. Поатје бил главен град на историската област Поату, од каде владееле грофовите на Поатје.

## Знаменитости
Во Поатје постојат 78 заштитени културни споменици, посебно од времето на романската архитектура (романика).

* Крстилница „Св. Јован“ од IV век, втора најстара црква во Франција
* Палата на правдата во Поартје било седиште на Аквитанија
* Црква Нотр Дам ла Гранд, најстара романтичка црква во Европа.
* Катедралата во Поатје, Катедрала Св. Петар од XII век
* Музеј Сен Кроа
* Црква Сен Илер ле Гранд од XI век
* Футуроскоп, забавен парк кој ја презентира модерната вузиелна технологија за комуникација. Се наоѓа на околу 10 километри северно од Поатје.

## Надворешни врски
* Мрежно место на градот Поатје 
* Туристичко биро
* Фотографии од катедралата 
* База на податоци — INSEE 

Категорија:Градови во Франција

Категорија:Општини во Вјена
Бен Вотсон

**Бен Вотсон** (роден на 9 јули 1985 година) — англиски фудбалер кој игра за Вотфорд како играч од средниот ред. Тој претходно играл за Кристал Палас и за Виган Атлетик, а имал и периоди на заем во Квинс Парк Ренџерс и Вест Бромвич Албион. Тој, исто така ја претставувал Англија во селекцијата до 21 година.

Вотсон го освоил ФА Купот со Виган, откако во финалето на ова натпреварување 2013 година го постигнал единствениот гол на натпреварот во судиското продолжение за да му донесе победа на својот тим против Манчестер Сити. Ова била прв титула за Виган во ФА Купот.

## Титули
### Виган Атлетик
***[[ФА Куп]]** (1) : 2012-13

## Надворешни врски
*Бен Вотсон на soccerway

Категорија:Фудбалери на ФК Виган Атлетик
Категорија:Фудбалери од Премиер Лига
Категорија:Живи луѓе
Категорија:Англиски фудбалери
Категорија:Родени во 1985 година
Sepultura

**Sepultura** (на португалски: „гроб“) е бразилски метал бенд од градот Бело Хоризонте, основан во 1984 година. Оваа музичка група извршила големо влијание врз екстремните подвидови на метал музиката во доцните 80-ти и во текот на 90-тите години од минатиот век. Нејзиниот стил се смета за дет/треш, со повремени елементи од ну метал и хардкор панк.

Групата била основана од браќата Кавалера, кои повеќе не се во бендот. Од првичните членови останале само басистот Пауло Пинто и гитаристот Андреас Кисер, додека нешто подоцна им се приклучил и Дерик Грин како вокал. Во досегашната кариера групата има издадено 13 студиски албуми, кои се продале во 20 милиони примероци на светско ниво.

## Дискографија
;Студиски албуми
**Morbid Visions* (1986)
**Schizophrenia* (1987)
**Beneath the Remains* (1989)
**Arise* (1991)
**Chaos A.D.* (1993)
**Roots* (1996)
**Against* (1998)
**Nation* (2001)
**Roorback* (2003)
**Dante XXI* (2006)
**A-Lex* (2009)
**Kairos* (2011)
* *The Mediator Between the Head and Hands Must Be the Heart* (2013)
**Machine Messiah* (2017)
* *Quadra* (2020)

## Наводи

## Надворешни врски

*

Категорија:Бразилски хеви метал музички групи
Категорија:Дет метал музички групи
Категорија:Треш метал музички групи
Категорија:Музички групи основани во 1984 година
Морава

**Морава** (чешки и ; ; ) — река во Средна Европа. Ова е најважната река во областа Моравија, која е наречена по неа. Извира во планината Кралицки Снежник, во североисточниот дел на Пардубичкиот крај, кај чешко-полската граница и тече во јужен правец. Долното течение ја образува границата помеѓу Чешка и Словачка и помеѓу Австрија и Словачка.

Рамничарски предели долж реката се Горноморавската Долина (*Hornomoravský úval*) и Долноморавската Долина (*Dolnomoravský úval*) во Моравија, Моравското Поле (*Marchfeld*) (низината помеѓу североисточниот дел на Виена и реката Морава) во Долна Австрија и Загорската Низина (*Záhorтоská nížina*) помеѓу Моравија и Братислава) Словачка.

Единствените поважни градови по течението на реката се Оломоуц во Чешка и Братислава во Словачка. По околу 354&nbsp;км, Морава се влева во Дунав кај Братислава-Девин, со просечен истек од 120 м3/с. Необично за оваа река е тоа што е единствената во Европа коај има пигментација и киселост благодарение на бавен тек низ шумски предели — појава обично застапена во прашумските предели во сливот на Амазон и Ориноко.

Најважна притока на Морава е реката Дија, која рече во пограничните предели помеѓу Моравија и Долна Австрија. Друга поважна притока е Мијава, која се влева во Моорава кај селото Кути.

Долното течение, низводно од вливот на Дија и Хоенау на Марка, ја бележи границата помеѓу Австрија и Словачка. Ова е една од последните преостанати природни граници во Европа. Реката била источна граница на Австриската маркгрофовија (Источна марка) од XI век, како и граница помеѓу Франкиското Царство на Каролинзите и Аварскиот Каганат во IX век.

## Галерија

Податотека:Pramen_Moravy_(1).JPG|Изворот на Морава кај Кралицки Снежник
Податотека:Morava_austria_slovakia.jpg|Морава помеѓу Австрија и Словачка
Податотека:Morava_floods.jpg|Поплавена Морава кај Братислава-Девин
Податотека:Dyje-Morava_confluence_01.jpg|Влив на Дија во Морава на тромеѓата помеѓу Австрија, Чешка и Словачка


## Поврзано
* Велика Морава
* Јужна Морава
* Западна Морава
* Моравија
* Моравска мисија
* Моравска црква

## Надворешни врски

* 

Категорија:Меѓународни реки во Европа
Категорија:Моравија
Категорија:Реки во Чешка
Категорија:Реки во Австрија
Категорија:Реки во Словачка
Категорија:Притоки на Дунав

Категорија:Погранични реки
Визија (музичка група)

**Визија** — македонска рок-група оформена во ноември 2011 година во Скопје.

Музиката која оваа група ја изведува се заснова на рок жанрот, проследено со експериментирање на различни стилови што резултира со формирање на свој сопствен стил.

## Историја
Еден од првите настапи на Визија беше на „Т’к – так фест 2012“ во Кавадарци, фестивал посветен на прерано починатата рок легенда Трајко Каров, каде што бендот успеа да биде награден, а веднаш потоа следува настап на престижниот „Таксират“ – Скопје. Првиот настап на бендот надвор од територијата на Македонија е на „Складиште фест“, во Крушчиќ, Србија на 1 јуни 2013 година, а неколку дена подоцна Визија настапи во ревијалниот дел на „Т’к – Так Фест“ во Кавадарци.

Еден од најголемите успеси на бендот бил настапот на „Заечарска гитаријада“ во август 2013, откако биле единствениот македонски бенд кој се најде во најдобрите 12 балкански рок групи кои настапиле пред 30.000 публика. Една година подоцна, Визија настапува на Јелен Демофест во Бања Лука каде што добива одлични критики, а во рамките на програмата „Rock 'n' pop the borders", бендот бележи концерт во бугарскиот град Благоевград. Во декември истата година, Визија настапи на јубилејното 30-то издание на Рок фест, каде што Марко Џамбазоски ја освојува наградата „најдобар гитарист“ на фестивалот. Бендот исто така има настапено на уште дел од поголемите балкански рок фестивали како што се „Миксер“ - Белград, „Лејк Фест“ - Никшиќ, „Пиволенд“ - Скопје итн.

Покрај овие настапи, Визија добива позитивни критики од британската музичка страна „Emerging Indie Bands“, која на нејзината листа од најдобри 90 нови бендови ширум светот за 2014 година, ја поставува Визија на 7-мото место, како и американската радио станица „WMBR“, која ја вбројува песната „Гласот на мојата душа“ меѓу најдобрите за 2013 од територијата на поранешна Југославија.

Во декември 2016 година, Визија го издаваат нивниот прв студиски албум насловен „Гласно!“ кој брои 9 песни, а концертната промоција на албумот беше одржана во МКЦ - Скопје, на 8 декември 2016.

## Членови
*Марко Џамбазоски (соло гитара, придружни вокали)
*Марко Гапо (вокал, ритам гитара)
*Лилјана Јанкова (бас гитара, придружни вокали)
*Синиша Ѓорѓевиќ (тапани)

## Студиски албуми
* „Гласно!“ (2016)

## Синглови
*„Гласот на мојата душа“
*„Паѓа мрак“
*„Психопат“
*„Илузија“
*„Живеј“

## Наводи

## Надворешни врски
*Визија на Facebook
*Визија на Youtube
*Изданија од Визија  евидентирани од ВБУ Музички Регистар.

Категорија:Македонски рок групи
Категорија:Појавено во 2011 година во Македонија
Категорија:Музички групи основани во 2011 година
Ин

**Ин** (; ); ) — река во Швајцарија, Австрија и Германија, десна притока на Дунав. Долга е 517&nbsp;км, а највисока точка во сливот е планината Бернина (4.049&nbsp;м).

## Географија
Реката извира во Швајцарските Алпи, западно од Санкт Мориц во областа Енгадин, која е наречена по реката (реторомански *Engiadina*: „инска градина“). Веднаш потоа, реката тече низ најголемите езера по течението: Зилското и Силвапланското. Потоа оди североисточно, влегува во Австрија, а од Ландек оди на исток низ покраината Тирол и нејзиниот главен град Инсбрук („мост на Ин“). Потоа преминува во Баварија кај Куфштајн.

На баварска територија реката оди на север и минува из градовите Розенхајм, Васербург на Ин и Валдкрајбург, па врти на исток, оди низ Милдорф на Ин и Нојетинг, а потоа се проширува благодарение на двете поголеми притоки Алц и Залцах.

Оттука до Дунав, реката ја образува границата помеѓу Германија (Баварија) и Австрија (Горна Австрија). Во последниот дел од течението се сместени градовите Зимбах на Ин, Браунау на Ин и Шердинг. Во градот Пасау, Ин конечно се влева во Дунав.

Меѓу бројните помали градови по течението се Браунау на Ин (Австрија), родно место на Адолф Хитлер и Марктл (Германија), родно место на папата Бенедикт XVI. Реката Ин е единствената река што извира во Швајцарија и завршува во Црното Море (преку Дунав).

## Галерија

Податотека:CH Scuol.jpg|Ин во Енгадина
Податотека:Tussen Stein en Pfunds, der Inn foto1 2012-08-13 17.25.jpg|Ин помеѓу Штајн и Пфундс
Податотека:Landeck, der Inn foto1 2012-08-14 13.05.jpg|Ин кај Ландек


## Наводи

## Надворешни врски

* 

Категорија:Реки во Австрија
Категорија:Реки во Швајцарија
Категорија:Дунавски слив
Категорија:Меѓународни реки во Европа
Категорија:Притоки на Дунав
Категорија:Австриско-германска граница
Категорија:Реки во Баварија
Емилијански јазик

**Емилијанскиот** е западноромански јазик, кој претежно се зборува во регионот Емилија во Италија. Според податоците на УНЕСКО, јазикот го зборуваат околу 2 милиони луѓе и според истата организација јазикот се смета за „дефинитивно загрозен“. Според  SIL International јазикот го зборуваат 3 милиони.

Иако често јазикот се смета за италијански дијалект, сепак емилијанскиот не потекнува од италијанскиот. Одликите на јазикот се слични со францускиот, окситанскиот и каталонскиот јазик кои се дел од групата наречена „западни новолатински“, а италијанскиот е дел од групата на „источни новолатински“. Нема стандардна норма на емилијанскиот јазик.

## Класификација

Емилијанскиот е дел од подгрупата на емилијанско-ромањолски јазици од групата на галоиталски јазици. Јазикот е доста меѓусебно разбирлив со емилијанските дијалекти и ромањолскиот јазик.

## Географска распространетост
Емилијанските дијалекти се зборуваат во северноиталијанските региони Емилија и Ломбардија. Исто така, дијалектите може да се најдат во некои делови на регионите Тоскана и Венеција.

## Статус
Емилијанскиот не е признат како малцински јазик од страна на Италија и ЕУ. Италија ја потпишала Европската повелба за регионални и малцински јазици на 27 јуни 2000 година, но не ја ратификувала (исто како Грција).

## Дијалекти

Општо гледано, јазикот е поделен на следниве дијалекти: централноемилијански, источноемилијански и западноемилијански. Според SIL International јазикот е составен од следниве дијалекти:

*болоњски дијалект, 
*ферарски дијалект
*моденски дијалект
*реџински дијалект
*пармански дијалект

## Правопис

Емилијанскиот се пишува со латиница. Писмото со кое се пишува јазикот не е стандардизирано, па така има различни правописни норми. Јазикот претежно се изучува орално. Сепак во 1865 година била објавена библија на емилијанско-ромањолски јазик.

## Примери

## Наводи

## Библиографија
* Colombini, F. 2007. La negazione nei dialetti emiliani: microvariazione nell’area modenese. University of Padua, MA Thesis.

## Дополнителни информации
* Pietro Mainoldi, Manuale dell'odierno dialetto bolognese, Suoni e segni, Grammatica - Vocabolario, Bologna, Società tipografica Mareggiani 1950 (Rist. anast.: Sala Bolognese, A. Forni 2000)
* Fabio Foresti, Bibliografia dialettale dell'Emilia-Romagna e della Repubblica di San Marino (BDER), Bologna, IBACN Emilia-Romagna / Compositori 1997
* E. F. Tuttle, Nasalization in Northern Italy: Syllabic Constraints and Strength Scales as Developmental Parameters, Rivista di Linguistica, III: 23-92 (1991)
* Luigi Lepri e Daniele Vitali, Dizionario Bolognese-Italiano Italiano-Bolognese, ed. Pendragon 2007

## Надворешни врски
* Емилијански јазик на Ethnologue.

Категорија:Галоиталски јазици
Категорија:Јазици во Италија
Географ

[мини|десно|„Географ“ (1668-69) од [Јан Вермер.]]

**Географ** — научен работник што се занимава со изучување на географијата — наука за природата и општеството на Земјата.

Иако во минатото географите биле познати по изработувањето на карти, оваа дисциплина е во доменот на географската гранка наречена картографија. Географите ја изучуваат животната околина, човечкото општество и заемниот однос на овие две целини.

Физичките географи се посветени на изучување на природата, додека пак антропогеографите се занимаваат со општеството. Денес сите географи се користат со географски информациски системи (ГИС) во надлежност на локални, обласни и државни служби како и еколошки организации и градежни претпријатија.

## Полиња на изучување
Во географијата постојат две главни полиња на изучување, кои потоа се делат на повеќе помали:
* физичка географија: геоморфологија, хидрологија, глациологија, биогеографија, климатологија, метеорологија, педологија, океанографија, геодезија и еколошка географија.
*антропогеографија: урбна географија, културна географија, стопанска географија, политичка географија, историска географија, маркетиншка географија, медицинска географија и општествена географија.

## Поврзано
* Географија
* Картографија
* Антропогеографија
* Список на географи
* Физичка географија
* Наука за Земјата

## Наводи

## Надворешни врски
* Институт за географија при ПМФ - Скопје


Категорија:Географија
Категорија:Научници
Категорија:Научни занимања
Сојузни држави во Венецуела

мини|десно|350п|Карта на сојузните држави во Венецуела
**[[Венецуела]]** е поделена на **23 сојузни држави** (), 1 престолнински округ (**') и [[Сојузни територии на Венецуела|сојузни територии]] (**') што се состојат од голем број острови. Државата исто така полага право на територијата Гвајана Есекиба, која се состои од шест окрузи во состав на соседна Гвајана.

## Сојузни држави
Ова е список на сојузните држави во земјата, наведени со нивните обележја, податоци, главни градови и местоположба на карта.

## Подрачја со посебен статус

## Поврзано
* Географија на Венецуела
* Список на градови во Венецуела

## Надворешни врски
* Сојузни држави во Венецуела — CityMayors 


Држави, сојузни
Венецуела
Држави, сојузни
Категорија:Првостепени административни единици на земјите
Категорија:Списоци на административни единици на земјите